**Farské oznamy**

**19. nedeľa v období cez rok B (8. 8. 2021)**

|  |  |  |
| --- | --- | --- |
| Pondelok | Sv. Terézie Benedikty od kríža, panny a mučenice, patrónky Európy, sviatok | 18.00 |
| Utorok | Sv. Vavrinca, diakona a mučeníka, sviatok | 7.00 |
| Streda | Sv. Kláry, panny | 18.00 |
| Štvrtok | Sv. Jany Františky de Chantal, rehoľníčky | 7.00 |
| Piatok |  | 18.00 |
| Sobota | Sv. Maximiliána Mariu Kolbeho, kňaza a mučeníka |  |
| Nedeľa | Nanebovzatie Preblahoslavenej Panny Márie, slávnosť | 8.00 **9.30 Oblazov** a **11.00** |

V pondelok budeme mať adoráciu.

Dnes po sv. omšiach je zbierka pre potreby farnosti

V stredu o 17.00 pozývam deti a mládež na nácvik piesní na faru a o 18.00 na detskú sv. omšu a po sv. omši na fare bude stretnutie záujemcov o farskú charitu.

Vo štvrtok o 15.30 pozývam prvoprijímajúce deti a ich rodičov na výlet na Butkov. Predpokladaný návrat je o 20.00hod. Deti privezieme až k domu.

V piatok po sv. omši pozývam deti a mládež na faru zahrať si futbal alebo nejakú inú hru.

Vyšlo nové číslo časopisu Naša žilinská diecéza. Nájdete v ňom okrem iného výbornú katechézu ako súčasť prípravy na návštevu Svätého Otca na Slovensku, krásny príbeh z rodiny a rozhovor so slovenským kňazom pôsobiacim v Rakúsku. Časopis je dispozícii vzadu na stolíku za jedno euro.

Žilinská diecéza pozýva na Benefičný koncert pre katedrálu, ktorý sa uskutoční v sobotu 14. augusta o 19.45 v Katedrále Najsvätejšej Trojice v Žiline.

Chcem vás povzbudiť k modlitbe jedného desiatku alebo celého ruženca ako duchovnej prípravy na návštevu Sv. Otca na Slovensku. Viac informácií na nástenke.

Pozývame všetkých ľudí dobrej vôle do služby dobrovoľníka počas návštevy Svätého Otca v Šaštíne, 15. septembra 2021. Pred-registrácia dobrovoľníkov prebieha na webovej adrese **dobrovolnicipapez.abuba.sk**. alebo na <https://www.navstevapapeza.sk/sk/dobrovolnik> Ďakujeme, že ste ochotní prispieť k dôstojnému a bezpečnému priebehu Národnej púte s pápežom Františkom.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a prosím o upratovanie skupinku č. 13.

Želám vám peknú nedeľu.